laion/Wikipedia-Exotic huggingface dataset:
מתנה על מנת להחזיר

מתנה על מנת להחזיר היא הגדרה משפטית בהלכה, המתארת פעולת קניין הנעשית תוך התניה שהקניין יחול רק אם לבסוף תוחזר המתנה. הרא"ש כתב שהמתנה היא מתנה גמורה שיש בה התניה להחזירה. וכיון שהיא מתנה גמורה, בשעה שהמקבל מחזיר לנותן יש לבצע מעשה קניין. הרא"ש מוכיח זאת ממה שמצאנו בתלמוד שאין להקנות את ארבעת המינים לקטן במתנה על מנת להחזיר, משום שהקטן יכול לקנות ולא יוכל להקנות בחזרה לנותן. כך סובר גם הריטב"א. לעומתם בספר קצות החושן כתב שמתנה על מנת להחזיר היא מתנה לזמן קצוב. לדעתו ניתן להקנות את ארבעת המינים לקטן אם מתנים שהקניין יהיה במתנה על מנת להחזיר, ומה שנאמר בגמרא שאין להקנות לקטן שייך רק במידה ומקנה לקטן מבלי להגביל זאת לזמן, וסומך על כך שהקטן יחזיר לו. התלמוד דן בשאלה האם ההתניה להחזיר את המתנה מבטלת ממנה את ההגדרה הקניינית למקבל המתנה, או שהיא נחשבת בכל אופן כמתנה וכבעלות גמורה של המקבל, ובלבד שלבסוף יקיים את התנאי ויחזיר אותה לבעליה. מסקנת התלמוד היא שהיא נחשבת כמתנה וכתוצאה מכך: קניין כסף יכול להיעשות בכסף שניתן במתנה על מנת להחזיר. פדיון הבן יכול להיעשות בכסף שיינתן לכהן במתנה על מנת להחזיר. הנותן תרומה גדולה במתנה על מנת להחזיר יצא ידי חובת נתינת תרומה, אלא שאסור לעשות דבר זה, כיוון שנראה ככהן המסייע בבית הגרנות. ארבעת המינים שניתנו במתנה על מנת להחזיר נחשבים בבעלותו של המקבל, והוא יכול לצאת בהם ידי חובת נטילת לולב אף ביום טוב ראשון של סוכות. בגמרא נאמר שקידושין שנעשו במתנה על מנת להחזיר אינם מועילים. לדעת ר"י בתוספות קידושין אלה מדין תורה נחשבים כקידושין וחכמים עשו כאן הפקעת קידושין, כיון שמתנה על מנת להחזיר דומה לקניין חליפין, ועלולים היו לטעות ולומר שאשה מתקדשת בקניין חליפין. לעומת זאת לדעת הרמב"ן הסיבה שבגללה אשה אינה מתקדשת בחליפין, משום שאינה רוצה להקנות את עצמה, תקפה גם לגבי קידושין במתנה על מנת להחזיר. ריא"ז סבור שאשה שקיבלה קידושין במתנה על מנת להחזיר צריכה גט, משום שמדאורייתא הקידושין תופסים, ובספר בית שמואל כתב שמכל יתר הפוסקים משמע שאינם קידושין כלל. הרב אורי גנץ, מתנה על מנת להחזיר, באתר ישיבה. הרב נחום אליעזר רבינוביץ, קידושין במתנה על מנת להחזיר, באתר ישיבת ברכת משה מתנה על מנת להחזיר, ב"אנציקלופדיה יהודית" באתר "דעת" מסכת סוכה פרק ג סימן ל. תלמוד בבלי, מסכת סוכה, דף מ"ו, עמוד ב'. חידושי הריטב"א קידושין דף ו עמוד ב דיבור המתחיל ומיהו סימן רמא סעיף קטן ד. תלמוד בבלי, מסכת קידושין, דף ו', עמוד ב'. שולחן ערוך, חושן משפט, סימן ק"צ, סעיף ב'. שולחן ערוך, יורה דעה, סימן ש"ה, סעיף ח'. משנה תורה לרמב"ם, ספר זרעים, הלכות תרומות, פרק י"ב, הלכה י"ט. שולחן ערוך, אורח חיים, סימן תרנ"ח, סעיף ד'. תלמוד בבלי, מסכת קידושין, דף ו', עמוד ב'. תוספות קידושין דף ו עמוד ב דיבור המתחיל לבר. חידושיו לקידושין דף ו עמוד ב דיבור המתחיל והא. מובא בשלטי הגיבורים קידושין ב עמוד ב בדפי הרי"ף. בית שמואל על שולחן ערוך, אבן העזר, סימן כ"ט, סעיף א' סעיף קטן ב. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
ג'קי (סרט)

ג'קי (באנגלית: Jackie) הוא סרט דרמה ביוגרפית אמריקאי על ג'קלין קנדי, רעייתו של נשיא ארצות הברית לשעבר ג'ון פ. קנדי. את הסרט ביים פבלו לריין ובתפקיד הראשי מככבת נטלי פורטמן. הסרט נבחר להתחרות על פרס אריה הזהב בפסטיבל הסרטים הבינלאומי בוונציה ה-73 ויצא לאקרנים בארצות הברית ב-2 בדצמבר 2016. הסרט עוקב אחר ג'קלין קנדי בתקופה בה הייתה הגברת הראשונה בבית הלבן וחייה לאחר רצח בעלה, הנשיא ג'ון פ. קנדי בשנת 1963 בטקסס והפיכתה לאלמנה צעירה. באפריל 2010 הוכרז כי הבמאי דארן ארונופסקי יביים ויפיק את הסרט ושרייצ'ל וייס תשתתף בסרט. בספטמבר 2012 הוכרז כי נטלי פורטמן תגלם את ג'קלין קנדי ושארונופסקי רק יפיק ובמקומו יביים פבלו לריין. באוקטובר 2015 הוכרז כי פיטר סארסגארד יגלם את רוברט קנדי. הצילום העיקרי של הסרט החל ב-16 בדצמבר 2015 בפריז שבצרפת. ב-28 בפברואר 2016 סצינות ממסע ההלוויה של קנדי צולמו במרכז העיר בוושינגטון די. סי.. הסרט זכה לשבחי מבקרי הקולנוע, בדגש על משחקה של פורטמן בסרט. באתר Rotten Tomatoes הסרט עומד על כ-95% ביקורות חיוביות. פורטמן הייתה מועמדת לפרס אוסקר לשחקנית הטובה ביותר בפעם השנייה, לאחר שזכתה בפרס בזכות תפקידה בסרט "ברבור שחור". אתר האינטרנט הרשמי של ג'קי (באנגלית) "ג'קי", במסד הנתונים הקולנועיים IMDb (באנגלית) "ג'קי", באתר נטפליקס "ג'קי", באתר AllMovie (באנגלית) "ג'קי", באתר Rotten Tomatoes (באנגלית) "ג'קי", באתר Box Office Mojo (באנגלית) "ג'קי", באתר Metacritic (באנגלית) "ג'קי", באתר אידיבי "ג'קי", במסד הנתונים הקולנועיים KinoPoisk (ברוסית) פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: עודף קישורים לביקורות - לנפות/לשלב כהערות בפסקת הביקורת. טריילר הסרט, סרטון באתר יוטיוב נטע אלכסנדר, להבין את ג'קי קנדי, האשה שמאחורי בובת הראווה, באתר הארץ, 13 בפברואר 2017 שי שגב, "ג'קי": נטלי פורטמן בתפקיד חייה, באתר movieshy‏, 13 בפברואר 2017 תומר קמרלינג, ‏בחזרה לקמלוט, באתר ‏מאקו‏, 16 בפברואר 2017 יעל שוב, "ג'קי" הוא סרט קצת מלאכותי, מאוד אינטימי ובעיקר מעוצב בדקדקנות, באתר Time Out ישראל, 16 בפברואר 2017 דני לרנר, "ג'קי" או מיי גאד: נטלי פורטמן חכמה בתפקיד מורכב, באתר nrg‏, 16 בפברואר 2017 ארז דבורה, "ג'קי": הרבה יותר מאייקון אופנה, באתר ynet, 17 בפברואר 2017 אבנר שביט‏, "ג'קי": ניסוי קולנועי שיצא משליטה, באתר וואלה, 17 בפברואר 2017 גידי אורשר, "ג'קי" - האגדה ושברה, סולם אורשר, 18 בפברואר 2017 אורי קליין, לא בטוח שסרטה החדש של נטלי פורטמן ידבר אל הקהל הישראלי, באתר הארץ, 18 בפברואר 2017 אורון שמיר, "ג'קי": השיא של נטלי פורטמן, באתר הארץ, 20 בפברואר 2017 עידו רוזן, האם נטלי פורטמן לבדה מצליחה להציל את "ג'קי"?, באתר רשת, 26 בפברואר 2017
קורפוס הפרשים הראשון (ורמאכט)

קורפוס הפרשים הראשון (בגרמנית: I. Kavallerie-Korps) היה קורפוס של הוורמאכט שלחם במלחמת העולם השנייה. הקורפוס הוקם ב-25 במאי 1944 על בסיס הקורפוס ה-78, וכמפקדו מונה אוסווין גרוליג. הקורפוס לחם בתחילה כחלק מהארמייה השנייה, ולאחר מכן כחלק מהארמייה הרביעית, והשתתף בקרבות בפרוסיה המזרחית. בינואר 1945 הועבר הקורפוס תחת פיקוד הארמייה השישית, ולחם עמה במהלך המצור על בודפשט. לאחר מכן לחם הקורפוס בקרבות בהונגריה, ובאפריל הועבר תחת פיקוד ארמיית הפאנצר השנייה, עמה לחם עד סוף המלחמה. אוסווין גרוליג (28 בספטמבר 1944 - 22 ביוני 1944) גוסטב הארטנק (22 ביוני 1944 - מאי 1945) קורפוס הפרשים הראשון באתר lexikon-der-wehrmacht (בגרמנית)
מיחה מבליה

מיחה מבליה (בסלובנית: Miha Mevlja; נולד ב-12 ביוני 1990) הוא כדורגלן עבר סלובני ששיחק בעמדת הבלם. מבליה התחיל את הקריירה שלו במחלקת הנוער של גוריצה. בגיל 19 עלה לקבוצה הבוגרת. ב-16 במאי 2010 כבש את שער הבכורה שלו בקריירה בניצחון 2–3 נגד רודאר ולניה. בעונת 2010/2011 הפך מבליה לשחקן הרכב ושיחק 34 משחקים וכבש 3 שערים. ב-8 ביולי 2013 חתם בלוזאן מליגת העל השווייצרית. ב-15 ביולי 2014 חתם לעונה בבני סכנין מליגת העל. באפריל 2015 שוחרר מהמועדון עוד בטרם נגמרה העונה לאחר סכסוך עם ההנהלה. בקיץ 2015 חתם בדינמו בוקרשט מליגת העל הרומנית. לאחר שאת עונת 2016/2017 התחיל בדינמו בוקרשט, ב-31 באוגוסט 2016 חתם בפ.צ. רוסטוב מליגת העל הרוסית. ב-13 בספטמבר 2016 ערך את הופעת הבכורה שלו בשלב הבתים של ליגת האלופות בהפסד 0–5 לבאיירן מינכן. באוגוסט 2017 חתם בזניט סנקט פטרבורג למשך 4 שנים. הוא ערך את הופעת הבכורה במדי הקבוצה ב-14 בספטמבר 2017, במסגרת משחק בליגה האירופית, בניצחון קבוצתו 5:0 על ורדאר סקופיה. את שער הבכורה שלו גם עשה במסגרת משחק הליגה האירופית, כשהבקיע שער בדקה ה-89 בניצחון קבוצתו על מולדה בשלב הפלייאוף ב-23 באוגוסט 2018. בפברואר 2019 הושאל לרוסטוב למשך חצי עונה. בספטמבר 2019 עבר לסוצ'י. את הופעת הבכורה ערך הבכורה בניצחון 2–3 על דינמו מוסקבה במחזור ה-10, ב-22 בספטמבר 2019, שבו גם הבקיע. ביולי 2020 נודע כי נמצא חיובי לנגיף COVID-19 יחד עם 8 שחקנים נוספים, במה שהביא לביטול משחק במחזור 29 של קבוצתו נגד טמבוב. ב-19 ביולי 2021, מבליה חתם באלניהספור מליגת העל הטורקית. ב-8 בספטמבר 2022 חזר מבליה לרוסיה וחתם לעונה אחת בספרטק מוסקבה. ברם, בינואר 2023 עזב את הקבוצה, לאחר שהופיע במדיה בשבעה משחקי ליגה בלבד. ב-5 ביוני 2016 ערך את הופעת הבכורה שלו בנבחרת סלובניה בהפסד 0–1 לטורקיה. מדיה וקבצים בנושא מיחה מבליה בוויקישיתוף מיחה מבליה, באתר Transfermarkt מיחה מבליה, באתר Soccerway מיחה מבליה, באתר WorldFootball.net מיחה מבליה, באתר National Football Teams מיחה מבליה, באתר FootballDatabase.eu דורון בן דור, ‏הקשר הסלובני מיכה מבליה חתם לעונה בבני סכנין, באתר ONE‏, 15 ביולי 2014
משפחת גרמזיאן

משפחת גרמזיאן (באנגלית: Ghermezian) היא משפחה קנדית ממוצא יהודי-איראני, שהקימה כמה ממרכזי הקניות הגדולים בעולם. אבי המשפחה, יעקב גרמזיאן (1902–3 בינואר 2000) היגר מאיראן לקנדה בשנת 1964 עם ארבעת בניו. הבנים: אסקנדר, נאדר, רפאל ובנימין, פיתחו את עסקי המשפחה והביאו לפריצתה מעסקי השטיחים שבהם עסקו בתחילת הדרך לתחום הנדל"ן ומיזמי בנייה גדולים. בין נכסי המשפחה: מרכז הקניות הגדול בארצות הברית "Mall of America" (אנ') בבלומינגטון שבמינסוטה, וקניון מערב אדמונטון (אנ') באדמונטון שבאלברטה. ב-2011 רכשה החברה המשפחתית טריפל פייב גרופ (אנ') את קומפלקס הספורט הכושל "Meadowlands Xanadu" שהיה אמור לקום בניו ג'רזי, והסבה את הפרויקט תוך הרחבה ניכרת שלו למרכז קניות ענק, שנפתח בשנת 2019, תחת השם "American Dream Meadowlands" (אנ'). מארק גרמזיאן, בן הדור השלישי של המשפחה הוא מייסד ומנכ"ל Appboy (אנ'). ערך זה הוא קצרמר בנושא אישים ובנושא כלכלה. אתם מוזמנים לתרום לוויקיפדיה ולהרחיב אותו.
תומר גינת

תומר גינת (נולד ב-7 בנובמבר 1994) הוא כדורסלן ישראלי המשחק בעמדת הפאוור פורוורד בקבוצת הפועל תל אביב ומשמש כקפטן נבחרת ישראל בכדורסל. גובהו 2.02 מטר. גינת נולד בקיבוץ גשר הזיו והחל לשחק כדורסל במחלקת הנוער של עירוני נהריה. בעונת 2013/2014 החל לשחק במדי הקבוצה הבוגרת של נהריה, בליגה הלאומית. לאחר עונה אחת עבר לעירוני קריית אתא, במדיה שיחק במשך שתי עונות. בעונת 2015/2016, עונתו השנייה במדי בקבוצה, היה אחד השחקנים הבולטים, קלע 16.4 נקודות בממוצע למשחק ונבחר לישראלי המצטיין בליגה על ידי אתר "ספסל". בסיום העונה הצטרף להפועל תל אביב, בה שיחק בממוצע 22 דקות למשחק וקלע 9.2 נקודות. יכולתו הטובה בעונת הבכורה בליגת העל זיכתה אותו בתואר תגלית העונה. גינת המשיך להפגין יכולת משופרת, ואף נבחר לחמישיית העונה בעונת 2018/2019 אותה סיים כמלך הסלים הישראלי. ב-17 ביולי 2019 מונה לקפטן הקבוצה, לאחר עזיבתו של הקפטן רביב לימונד. ב-10 ביוני 2020 חתם לעונה אחת במטרופוליטנס 92 מליגת העל הצרפתית, אליה עבר עם תום עונת 2019/2020. בפברואר 2021 האריך את חוזהו בקבוצה עד סיום עונת 2021/2022. עם סיום חוזהו במטרופוליטנס 92, עורר גינת עניין רב ממועדונים רבים בארץ, ביניהם מכבי תל אביב, הפועל ירושלים והפועל תל אביב. ב-20 ביוני 2022 הודיע גינת על חזרתו למועדון הפועל תל אביב בחשבון הטוויטר שלו. הוא חתם על חוזה של כ-1.25 מיליון דולר בקבוצה לחמש עונות. גינת שיחק במדי נבחרת העתודה באליפויות אירופה שנערכו ב-2013 בטאלין וב-2014 בכרתים, בהן סיימה הנבחרת במקום ה-15 ובמקום השביעי, בהתאמה. בקיץ 2017 היה השחקן המוביל של הנבחרת האולימפית (עד גיל 25) שייצגה את ישראל בתחרות האוניברסיאדה בטאיוואן והעפילה לשלב רבע הגמר. ב-7 בנובמבר 2022 מונה גינת לקפטן נבחרת ישראל. תומר גינת, ברשת החברתית אקס (טוויטר) תומר גינת, ברשת החברתית אינסטגרם פרופיל, באתר eurobasket פרופיל, באתר היורוליג מערכת וואלה! ספורט‏, ההתמודדות של תומר גינת עם התקפי חרדה: "כל העולם התהפך עליי", באתר וואלה, 22 בנובמבר 2021 דותן מלאך, ‏"אני מקווה שנפתח כאן את הדלת לעוד ישראלים", בעיתון מקור ראשון, 23 בספטמבר 2020 מצטייני העונה בליגה הלאומית, באתר ספסל גינת מונה לקפטן הפועל: נרגש להגשים חלום, באתר ערוץ הספורט, 17 ביולי 2019 שלום לך הפועל: תומר גינת חתם לעונה אחת בלוולואה מטרופוליטנס, באתר וואלה, 10 ביוני 2020 ברק חקלאי, תומר גינת ימשיך במטרופוליטנס לעונה נוספת, באתר ynet, 8 בפברואר 2021 גינת במחווה לסטף: "אהבה לעולם לא נכשלת", באתר ערוץ הספורט, 20 ביוני 2022 עמרי מנהיים, ‏הגבוה בתולדות הפועל: פרטי החוזה של גינת, באתר ערוץ הספורט, 20 ביוני 2022
אנטון דוסטלר

אנטון דוסטלר (בגרמנית: Anton Dostler;‏ 10 במאי 1891 – 1 בדצמבר 1945) היה מפקד בכיר בוורמאכט שפיקד על כוחות במלחמת העולם השנייה. דוסטלר נולד ב-10 במאי 1891 במינכן, שהשתייכה לאימפריה הגרמנית. בשנת 1910 התגייס דוסטלר לצבא הגרמני הקיסרי, והצטרף לרגימנט הרגלים הבווארי ה-6 (הקיסר וילהלם, מלך פרוסיה). במהלך מלחמת העולם הראשונה לחם דוסטלר ביחידות שונות, וב-14 בינואר 1916 הועלה לדרגת אובר לוטננט. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918. לאחר המלחמה הצטרף דוסטלר לרייכסווהר, ומילא בו תפקידי פיקוד ומטה. ב-1 במרץ 1935 הועלה דוסטלר לדרגת אוברסט לוטננט, ומונה לקצין אג"ם בקבוצת הארמייה הרביעית. ב-1 באוגוסט 1937 הועלה לדרגת אוברסט, וב-10 בנובמבר 1938 מונה למפקד רגימנט הרגלים ה-42. עם פרוץ המלחמה לחם דוסטלר עם הרגימנט שבפיקודו במהלך הפלישה לפולין, כחלק מהדיוויזיה ה-46 במסגרת הקורפוס ה-4. ב-5 בפברואר 1940 מונה דוסטלר לראש מטה הקורפוס ה-25, והשתתף עמו במהלך הקרב על צרפת, כחלק מהארמייה השביעית במסגרת קבוצת ארמיות C. ב-1 בספטמבר 1941 הועלה דוסטלר לדרגת גנרל מיור, וב-26 בספטמבר מונה למפקד הדיוויזיה ה-57, שהייתה חלק מהקורפוס ה-55 במסגרת הארמייה ה-17, ולחם עמה בקרב חרקוב הראשון. ב-30 ביוני 1942 מונה דוסטלר למפקד הדיוויזיה ה-163, שהייתה חלק מהקורפוס ההררי ה-36 במסגרת הארמייה ההררית ה-20, ולחם עמה בקרבות בפינלנד. ב-1 בינואר 1943 הועלה דוסטלר לדרגת גנרל לוטננט, וב-22 ביוני 1943 מונה למפקד הקורפוס ה-42, שהיה חלק מפלגת הארמייה קמפף במסגרת קבוצת ארמיות דרום. ב-1 באוגוסט 1943 הועלה דוסטלר לדרגת גנרל חיל הרגלים, וב-15 בינואר 1944 מונה למפקד הקורפוס ה-75, שהיה חלק מקבוצת ארמיות C באיטליה. ב-22 במרץ 1944 נחת כוח אמריקני קטן 100 ק"מ צפונית לעיר הנמל לה ספציה, שמשימתם הייתה להשמיד מנהרה של רכבת בין לה ספציה וג'נובה, וב-24 במרץ 1944 נלכד הכוח על ידי לוחמים מדיוויזיית הביצורים ה-135. לאחר חקירתם הורה קסלרינג לדוסטלר להוציאם להורג, מכיוון שלא היו עם מדים, ובשל כך לא חלה עליהם אמנת ז'נבה, ואכן דוסטלר פקד על הוצאתם להורג. ב-25 בנובמבר 1944 מונה דוסטלר למפקד הקורפוס ה-73, שהיה חלק מהארמייה העשירית, ופיקד עליו עד סוף המלחמה. עם סיום המלחמה, נפל דוסטלר בשבי האמריקני. דוסטלר נשפט בקזרטה על חלקו בהוצאתם להורג של חיילי הקומנדו האמריקנים, וב-12 באוקטובר 1945 נגזר עליו עונש מוות. ב-1 בדצמבר 1945 הוצא דוסטלר להורג באברסה על ידי כיתת יורים, תוך שהריגתו מוסרטת ומתועדת. מדיה וקבצים בנושא אנטון דוסטלר בוויקישיתוף אנטון דוסטלר באתר lexikon-der-wehrmacht (בגרמנית) סרטון הוצאתו להורג של דוסטלר ביוטיוב
אלן סילבסטרי

אלן אנתוני סילבסטרי (נולד ב-26 במרץ 1950) הוא מלחין ומנצח אמריקאי שעובד בעיקר בקולנוע ובטלוויזיה. אלן ידוע בעיקר בזכות שיתוף הפעולה עם חברו, רוברט זמקיס, והלחין עבורו פסקולים לסרטים: בחזרה לעתיד, פורסט גאמפ ומי הפליל את רוג'ר ראביט. כמו כן הלחין את הפסקולים לסרטי מארוול קפטן אמריקה והנוקמים. אלן גדל בטינק, ניו ג'רזי שם רכש השכלה תיכונית. הוא למד בבית ספר למוזיקה במשך שנתיים. היה מתופף לזמן קצר בלהקת רוק בשנת 1966. אלן החל להלחין פסקולים לסרטים ולטלוויזיה בשנת 1972, בגיל 21, כאשר הלחין את פסקול לסרט דל התקציב ״כנופיית דוברמן״. משנת 1977 עד 1983 שימש אלן כמלחין העיקרי לסדרת הטלוויזיה ״CHiPs״ והלחין 109 פרקים מתוך 139 פרקי הסדרה. אלן פגש את הבמאי רוברט זמקיס כאשר השניים עבדו יחד על הסרט של זמקיס ״סטון״ (1984). מאז הלחין אלן את כל הפסקולים לסרטיו של זמקיס, ביניהם טרילוגיית בחזרה לעתיד, בעקבות האוצר הרומנטי (1984), מי הפליל את רוג'ר רביט, להתחיל מחדש, הטיסה, על חבל דק, רכבת לקוטב ופורסט גאמפ. עבור הפסקול שהלחין לאחרון זכה לתשבחות ופרסום. ב-1989 שיתף פעולה עם הבמאי ג'יימס קמרון עבור שובר הקופות ״מצולות״. ב-1988 הלחין את הפסקול לסרט הזוג המוזר 2" ב-1991 הלחין את הפסקול של הקומדיה "בועות של אהבה" וב-1993 את הפסקול ל"זקנים חסרי מנוח" ו"משתגעים על אהבה". מאז שנת 2001, אלן משתף פעולה באופן קבוע עם הבמאי סטיבן סומרס. עבודותיו האחרונות כוללות את הנוקמים (2012), הקרודים (2013), ולילה מוטרף במוזיאון 3: סוד הקבר (2014). ב-31 בינואר 2014, הוכרז כי עיבוד לבמה בהשראת סרטי בחזרה לעתיד נמצא בשלבי הפקה. המחזמר נמצא בתהליך כתיבה משותף על ידי היוצרים המקוריים המקורי רוברט זמקיס ובוב גייל. אלן יחבור למלחין גלן בלארד להלחנת מנגינה חדשה, בתוספת שירים מקוריים מתוך הסרט. אלן ואשתו סנדרה הם בעלי היקב "הכרמים של סילבסטרי" הממוקם בכרמל ואלי, קליפורניה. הועמד פעמיים לפרס אוסקר ולפרס גלובוס הזהב עבור הסרטים פורסט גאמפ ורכבת לקוטב. זכה בשני פרסי אמי. הועמד ארבע פעמים לפרס גראמי וזכה פעמיים. בספטמבר 2011 הוענק לו פרס הוקרה על שם מקס שטיינר עבור הישגיו בתחום ההלחנה בסרטים. מדיה וקבצים בנושא אלן סילבסטרי בוויקישיתוף אתר האינטרנט הרשמי של אלן סילבסטרי (באנגלית) אלן סילבסטרי, ברשת החברתית פייסבוק אלן סילבסטרי, ברשת החברתית אקס (טוויטר) אלן סילבסטרי, ברשת החברתית אינסטגרם אלן סילבסטרי, במסד הנתונים הקולנועיים IMDb (באנגלית) אלן סילבסטרי, באתר "אידיבי", מאגר הידע העברי לקולנוע ישראלי ועולמי אלן סילבסטרי, באתר AllMovie (באנגלית) אלן סילבסטרי, באתר Rotten Tomatoes (באנגלית) אלן סילבסטרי, באתר Box Office Mojo (באנגלית) אלן סילבסטרי, במסד הנתונים הקולנועיים KinoPoisk (ברוסית) אלן סילבסטרי, באתר אפל מיוזיק (באנגלית) אלן סילבסטרי, באתר ספוטיפיי אלן סילבסטרי, באתר Last.fm (באנגלית) אלן סילבסטרי, באתר AllMusic (באנגלית) אלן סילבסטרי, באתר MusicBrainz (באנגלית) אלן סילבסטרי, באתר דיזר אלן סילבסטרי, באתר Discogs (באנגלית) אלן סילבסטרי, באתר Genius
גיורגי קוויריקשווילי

גיוֹרגי קוויריקַשווילי (בגאורגית: გიორგი კვირიკაშვილი, נולד ב-20 ביולי 1967) הוא פוליטיקאי גאורגי, שכיהן כראש ממשלת גאורגיה החל מ-30 בדצמבר 2015 עד ל-20 ביוני 2018, מטעם מפלגת החלום הגאורגי. בשנים 2015-2012 כיהן כשר הכלכלה והתייצבות הפיתוח, ביולי 2013 עד דצמבר 2015 כסגן ראש הממשלה, ובספטמבר-דצמבר 2015 כשר החוץ של ארצו. קווירקשווילי נודע במאמציו לקדם את שילוב ארצו במרחב האירופי והאירו-אטלנטי ולמשוך השקעות זרות בארצו. קוויריקשווילי הוא רופא וכלכלן בהכשרתו. יליד טביליסי, אז בגאורגיה הסובייטית, קוויריקשווילי הוא בוגר התיכון היוקרתי "קומרוב" לפיזיקה ומתמטיקה בטביליסי. בוא שירת לאחר מכן בשנים 1986-1988 בצבא הסובייטי. הוא סיים בשנת 1991 לימודי רפואה באוניברסיטה הממלכתית לרפואה בטביליסי ואחר כך בשנת 1995 -סיים לימודי כלכלה באוניברסיטת טביליסי. בשנת 1998 קיבל תואר שני בתחום הפיננסי באוניברסיטת אילינוי בארצות הברית. בשנים 1999-1993 עבד קוויריקשווילי בתפקידים של מנכ"ל במספר בנקים בגאורגיה ובשנת 1999 בסגן מנהל הלשכה לעניינים מיסים ומטבע בקנצלריה הממלכתית של נשיא גאורגיה. בשנים 2004-1999 נבחר לחבר בפרלמנט הגאורגי מטעם מפלגת "הימין החדש" וחבר בוועדת הכלכלה של הפרלמנט. אחרי שמהפכת הוורדים הביאה לנשיאות המדינה את מיכאיל סאקשווילי, שב קוויריקשווילי לעולם העסקים. בשנים 2011-2006 כיהן כמנכ"ל בנק "קארטו" שבשליטת הטייקון בידזינה איוואנישווילי. אחרי כניסת איוואנישווילי לפוליטיקה וניצחון מפלגתו "החלום הגאורגי-גאורגיה הדמוקרטית" בבחירות לפרלמנט מול "התנועה הלאומית המאוחדת" שבראשות סאקשווילי, התמנה קוויריקשווילי לשר הכלכלה והתיצבות הפיתוח בממשלתו של בידזינה איוואנישווילי. ביולי 2013 התמנה גם בתפקידסגן ראש הממשלה. הוא שמר את שני התפקידים האלה גם בממשלה הבאה של איראקלי גריבשווילי. לתקופה קצרה בספטמבר - דצמבר 2015 כיהן קוויריקשווילי גם כשר החוץ. בדצמבר 2015 אחרי התפטרות ראש הממשלה גריבאשווילי, התמנה קוויריקשווילי לראש הממשלה החדש על ידי הקואליציה של "החלום הגאורגי". ב-30 בדצמבר 2015 זכה ממשלתו לאמון הפרלמנט עם 86 קולות נגד 28. ממשלת קוויריקשווילי התמקדה בצמיחת הכלכלה ובקידום היזמות. הוא הצהיר כי היה רוצה שהיחסים בין גאורגיה לארצות הברית תהיינה עמוד השדרה של היציבות האזורית, הפיתוח הכלכלי ודמוקרטיזציה. ב-25 ביולי 2017 ביקר בישראל ונפגש עם ראשי המדינה ובעלי תפקידים בכירים, לרבות עם סגנית השר ציפי חוטובלי שהיא בת ליוצאי גאורגיה. מדיה וקבצים בנושא גיורגי קוויריקשווילי בוויקישיתוף גיורגי קוויריקשווילי, ברשת החברתית אקס (טוויטר) גיורגי קוויריקשווילי, סרטונים בערוץ היוטיוב שר בממשלת איוואנישיווילי - כתבה באתר דיילי ניוז, 2013 כתבה ב"ניו יורק טיימס על הקמת ממשלתו ב-30 בדצמבר 2015 New York Times: Georgia Lawmakers Approve a New Prime Minister, 30 בדצמבר 2015 כתבה על התיכון קומרוב באתר כתב העת ספוטניק-גאורגיה ניצן קידר "ההתיישבות שלנו היא חוקית", ערוץ 7, 25 ביולי 2017
סבינה פרנקלין

אליזבת סבינה פרנקלין (באנגלית: Elizabeth Sabina Franklyn; נולדה ב-15 בספטמבר 1954) היא שחקנית אנגלייה. פרנקלין נולדה בלונדון, בתם של השחקנים ויליאם פרנקלין (אנ') ומרגו ג'ונס (אנ'). היא למדה בבית הספר לבנות "Queen's Gate School". היא החלה לשחק בתיאטרון רפרטוארי לפני שהופיעה בטלוויזיה. פרנקלין שיחקה בקומדיות המצבים "Keep It in the Family" ו-"Full House" של רשת ITV. היא השתתפה בפרק האחרון של הסדרה "המלון של פולטי" והופיעה בתפקידי אורח בפרקים אחדים בסדרות "When the Boat Comes In", "כל היצורים גדולים כקטנים", "טרי וג'ון" ובסדרה "Boon". היא כיכבה בהקלטות של הדרמות "Bang-Bang-a-Boom!" ו-"Situation Vacant" מתוך הסדרה "דוקטור הו". ב-1985 שיחקה בדמות ג'ואנה ברטון בסרט הטלוויזיה "Marple: The Moving Finger" עיבוד לספר מאת אגאתה כריסטי. ב-1980 גילמה את ג'יין בנט במיני-סדרה "גאווה ודעה קדומה" עיבוד לרומן באותו שם מאת ג'יין אוסטן. ב-1986 הופיעה בסרט "The Worst Witch" לצדם של שרלוט ראה, דיאנה ריג, פאירוזה באלק וטים קארי. פרנקלין הייתה נשואה לשחקן ג'ון צ'אליס המוכר מהופעתו בסיטקום "על אנשים ושוטים". סבינה פרנקלין, במסד הנתונים הקולנועיים IMDb (באנגלית) סבינה פרנקלין, באתר AllMovie (באנגלית) סבינה פרנקלין, באתר MusicBrainz (באנגלית) SAMMI O'NEILL INTERVIEWS SABINA FRANKLYN June 23, 2015 FIONNUALA BOURKE, 'I'm on my fourth wife... not counting Marlene' 27 JAN 2014
הוריקן מיץ'

  הוריקן מיץ' היה הוריקן שנוצר ב-22 באוקטובר 1998 מעל הים הקריבי עם רוחות יציבות של 285 קמ"ש.  מבחינת אבדות בנפש, היה מיץ' ההוריקן השני הקטלני ביותר בהיסטוריה המתועדת, עם 11,374 הרוגים. כמו כן נרשם נזק לרכוש של מעל 6 מיליארד דולר. מיץ' הכה בהונדורס בעודו הוריקן חלש, חלף מעל מרכז אמריקה, התהווה מחדש וביתר שאת מעל מפרץ קמפצ'ה, והכה בפלורידה כסופה טרופית רבת עצמה.  עקב קצב ההתקדמות הנמוך שלו, הוא גרם לכמויות היסטוריות של גשם, עם דווחים (לא מאומתים) של 1,900 מ"מ משקעים בהונדורס, גואטמלה וניקרגואה. מדיה וקבצים בנושא הוריקן מיץ' בוויקישיתוף הוריקן מיץ', באתר אנציקלופדיה בריטניקה (באנגלית) ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
הפיצוץ בוואנגונגצ'אנג

ב-30 במאי 1626, התרחש הפיצוץ בוָאנְגְגונְגְצָ'אנְג (בסינית: 王恭廠大爆炸), שבבייג'ינג, בסין, אשר גרם למותם של כ-20,000 אנשים. הפיצוץ בוואנגונגצ'אנג הוא אסון הפיצוץ הקטלני ביותר (בפער ניכר) בהיסטוריה. הנשקייה של ואנגגונגצ'אנג הייתה ממוקמת כ-3 קילומטרים דרומית-מערבית לעיר האסורה, ברובע שיצ'נג של ימינו. מפעל זה היה אחד מששת מפעלי אבק השריפה בניהול משרד העבודות באזור בייג'ינג, וגם היה אחד ממתקני האחסון העיקריים של כלי שריון, כלי ירייה, קשתות, תחמושת ואבק שריפה עבור השֶׁנְגִ'ייִינְג(אנ') (אחד הצבאות שהגנו על הבירה). המפעל היה מאויש בדרך כלל ב-70 עד 80 עובדים. התיאור המפורט ביותר של הפיצוץ היה מעיתון רשמי (דִיבָּאו (אנ')) בשם טְייֵנְבּייֵן דִיצָ'או (בסינית: 天變邸抄; פינין: Tiānbiàn Dĭchāo). הפיצוץ התרחש בבוקר ה-30 במאי 1626, ליד "וואנגונגצ'אנג מפעל לאבק שרפה". עדויות מדברות על קול רעם חזק שנשמע עד למרחק של 150 ק"מ מאזור מהמפעל. פסולת הועפה מהפיצוץ ונמצאה במרחקים עצומים (30 ק"מ) מהמוקד. דווח כי הקרבנות הופשטו מבגדיהם על ידי עצמת הפיצוץ, ובלט בהיעדרו נזק סטנדרטי מאש. הקיסר, טְייֵנְצִ'י, היה תחת לחץ גדול של הציבור שהאמין כי הפיצוץ היה עונש משמיים. הנסיך הטוען לכתר שיאנצ'ונג, שהיה בן שנה, נספה אף הוא בפיצוץ. שושלת מינג המאוחרת כבר סבלה ממשבר פנימי שכלל שחיתות פוליטית, סכסוכים בין פלגים יריבים בקיסרות ואסונות טבע חוזרים ונשנים (לטענת כמה היסטוריונים, האסונות היו חלק מעידן הקרח הקטן) שהובילו להתפרעויות איכרים ולמרידות. עם זאת, האימה של פיצוץ ואנגגונגצ'אנג גימדה את כל האסונות האחרים, ובתי המשפט האימפריאליים מתחו ביקורת על קיסר טְייֵנְצִ'י והאמינו שהתקרית היא אזהרה משמיים שמטרת להביא לתיקון חטאי חוסר הכשירות האישית של הקיסר. הקיסר טְייֵנְצִ'י נאלץ להכריז בפומבי על חזרה בתשובה, ושילם 20,000 ליאנג זהב עבור מאמצי ההצלה והסיוע. לא ידוע בוודאות מה גרם לפיצוץ. למרות שיש מקורות היסטוריים מרובים ומפורטים על האירוע, האירוע התרחש הרבה לפני התפשטות המדע המודרני בסין, ופרשנויות עכשוויות מתווספות לאמונות הטפלות על הפיצוץ. היו גם חשדות שאולי הדיווח הרשמי היה מוגזם. לאורך השנים הועלו השערות שונות אשר לגורם הפיצוץ, בין השאר, שהיה זה פיצוץ של אבק שריפה, פיצוץ אווירי של מטאוריטים, פיצוץ של גז טבעי, התפרצות געשית, טורנדו, או שילוב של כמה סיבות יחד. השערות מסוימות נחשבות כסבירות מבחינה מדעית, ועם זאת, לא הושגה הסכמה אקדמית. פיצוץ הליפקס השני אחריו (6,000 הרוגים) הוא פיצוץ תחמושת ודוודים שאירע על ספינה אזרחית שפינתה חיילים סיניים לטייוואן בנובמבר 1948 השלישי (3,000 הרוגים) הוא פיצוץ שאירע אף במפעל לייצור אבק שרפה בברשה באיטליה בשנת 1769, כתוצאה מפגיעת ברק. [1], Solving a Mystery of 400 Years-An Explanation to the "explosion" in Downtown Beijing in the Year of 1626 - Research Paper, www.allbestessays.com
קינמון (פירושונים)

האם התכוונתם ל... התבלין: קינמון – תבלין המופק מהקליפה הפנימית של כמה מינים שונים שנקטפים מעצי הקינמונום. עצים: קינמונום – סוג של עצים ושיחים ארומטיים השייכים למשפחת העריים אשר חלקם משמשים להפקת התבלין קינמון ולהפקת קמפור. קינמון ורום – מין של עץ הקינמונום אשר גדל בסרי לנקה ואשר הקליפה הפנימית שלו משמשת להכנת התבלין קינמון. קינמונום קסיה – מין של עץ הקינמונום אשר גדל בסין ואשר הקליפה הפנימית שלו משמשת להכנת התבלין קינמון. קינמונום בורמני – מין של עץ הקינמונום אשר גדל באינדונזיה ואשר הקליפה הפנימית שלו משמשת להכנת התבלין קינמון. קינמונום לורירי – מין של עץ הקינמונום אשר גדל בווייטנאם ואשר הקליפה הפנימית שלו משמשת להכנת התבלין קינמון. אישים: אהוד קינמון – מראשי עיריית בת ים, בנו של יעקב קינמון יעקב קינמון – מראשי המועצה המקומית של עפולה מחשוב: Cinnamon – סביבת שולחן עבודה אשר פיתוחה החלה בשנת 2011 עבור הפצות לינוקס על ידי מפתחי ההפצה לינוקס מינט. מקומות: מפרץ קינמון – גוף מים וחוף באיי הבתולה של ארצות הברית שימושים אחרים: קינמון (סרט) – סרט אמריקאי משנת 2011 קינמון (להקה שוודית) – להקת אינדי פופ שוודית